
Introductio, 


'f~)issertationis  inauguralis  argumentum  sciscitanti 
difficillimum  mihi  visum  est,  reperire  materiem,  vel 
parum  medicinae  sectatoribus  notam,  vel  adhuc  am- 
biguam, neque  omnibus  numeris  absolutam.  Poste- 
rioribus catheterisrnum  interponere  placet,  cujus  quum 
in  factitanda  chirurgia  maximus  sit  usus,  nondum 
ea  ratio  et  attentio  habita  est,  quae  debetur.  Omnia 
enim  opera  chirurgica  plerumque  obiter  catheteris 
mentionem  faciunt,  si  de  morbis,  usum  ejus  requi- 
rentibus, disserunt,  minime  vero  exponunt,  quis  ejus 
sit  auctor,  quis  magnitudinem,  formam  et  materiem 
mutaverit,  vel  emendaverit,  quis  iirdicationes  ct.con- 
traindicationes,  'calheterismum  definientibus,  rite  de- 
scripserit. Multi  quidem  viri  laude  dignissimi  de 
hoc  instrumento  bene  meruerunt,  inter  quos  Des* 
sault,  Theden,  Pickel,  Hey,  Ware,  aliosque  refero, 
veruntamen  omnes  singula  potius,  quam  totum  con- 
sideraverunt. Hanc  obcausam  operae  pretium  rnihi 
videbatur,  ea,  quae  de  catheterismo  in  variis  libris 

chirurgicis  sparsa  reperiuntur,  colligere,  collecta  cum 
iis  comparare,  quae  experientia  docuit,  omriiac|ue, 
quantum  pro  viribus  licuit,  in  unum  combinata,  in 
vulgus  edere.  Multa  quidem  opusculo  insunt  minus 
absoluta,  praesertim  quod  historiam  attinet,  qua  prop- 
ter viros  litterarum  peritos,  arteque  sua  illustres, 
maxime  rogo,  ut  excusent,  quae  vituperium  merentur» 

Libros,  quibus  in  elaboranda  dissertatiuncula 
usus  sum,  breviter  indicabo» 

Comel.  Celsi  de  medicina  lib»  VII.  cap»  26» 

Cl.  Galeni  method.  rned. 

Caelius  Aurelianus  de  morbis  acutis  et  chroni- 
cis pag.  35 1» 

Albucasis  Opp.  chirurg»  p»  277. 

Pauli  Aeginetae  medici  insignis  opus  divinum» 

Joannis  Sculteti  armamentarium  chirurgicum» 

Petit  traite  de  maladies  chirurg.  Tom.  II. 
planch.  43»  fig.  3.  4»  5. 

Garengeot  Traite  des  Instrum»  Tom.  i.  p.  279. 

Theden  Neue  Bemerkungen  und  Erfahrungen. 

2 Theil. 

C.  Hufeland’s  Annalen  der  franz»  Arzneik» 

I.  Band,  p»  43i. 

Arnemanns  Bibliothek  fiir  Chirurgie  ect.  i»  Bd. 

2 Stiick. 

Salzburger  mediz»  Zeitung  vom  Jahr  1794. 

2 Stiick  p.  79. 

Brambilla  Instrumentarium  chirurg»  Vienense 
Tab.  XXIX. 

Dessault’s  Auserlesene  chirurg,  Wahmelimungen. 
J»  Hunter»  Abhandlungen  liber  die  veneri- 
schen  Krankheiten. 

, Richter  Aiifangsgriinde  der  Wundapzeneikunst. 
6.  Band, 

Eenj.  Bell.  Belirbegriff  der  Wundarzeneikunst. 
■2.  und  6.  Band. 

Bernstein  practisches  Handbuch  fur  Wundarzte. 
I,  Band. 

Langenbeck  chimrgische  Bibliothek.  ' i.  Band, 
S.  Cooper  Handbuch  der  Chirurgie.  ' 

Grafe  und  v.  Walthers  Journal  der  Chirurgie, 
I,  Band. 

C.  Bell  Abhandlungen  iiber  die  Krankheiten 
der  Harnrdhre,  Blase  u.  s.  w. 

Chelius  Handbuch  der  Chirurgie.  I.  Band. 

V.  Siebold’s  Chiron,  i.  Band. 

Cellai.  Von  dem  Herausziehen  des  Urins, 


Catheterismi  historia. 

Catheter,  (Latinis  immissor,  demissor,  Gallis 
Catheter,  sonde  ou  tujau  pour  tirer  Furine  , algalie. 
Germanis  Hamabzapfer,  Suchrohrchen,  Hohl-  oder 
3uch-Stab,  hohie  Sonde,  Urinableiter,)  canalis  est 
tubulosus,  ad  urethrae  directionem  curvatus,  varia 
de  materie  confectus,  quo  urina  in  vesica  accumu- 
ata  et  retenta  emittitur,  vel  fluida  in  eam  injiciuu* 

A 


tur,  vel  corpus  alleiium,  in  vesica  reconditum,  in 
dagatur. 

Aetas  et  inventor  hujus  instrumenti  cum  evi- 
dentia significari  non  possunt;  Hippocrati  catheter 
nondum  innotuisse  videtur,  quippe  qui  specillis  qui- 
dem stanneis , apicem  loraminulis  pervium  habenti 
bus,  ad  curandas  fistulas  ani  utebatur,  attamen  eo- 
rum usum  ad  morbos  viarum  uriniferarum  non  re- 
tulit.  Pidmam  eorum  mentionem  Celsus  facit,  qui 
fistulas  aeneas  variae  magnitudinis  et  figurae  descri- 
bit et,  quibus  ratione  sexus  utriusque  opus  sit,  ex- 
ponit; idem  methodum  explanat,  qua  maribus  et 
mulieribus  hae  fistulae  ingerendae  sint.  Post  Cel- 
sum Galenus  de  hoc  instrumento  retulit  primusque 
nomen  catheteris  (KicS-vti^)  ei  imposuit.  Post  eum 
Caelius  Aurelianus  de  catheteris  applicatione,  ad 
solvendam  urinae  retentionem,  disseruit,  lotioque 
evacuato  oleum  tepefactum  ope  folliculi  catheteri 
affixi  in  vesicam  inficiendum  suasit.  Neque  minus 
Paulus  Aegineta  fistulae  mentionem  facit,  ad  vesi 
cam*  vacuefaciendam,  si  vel  lotio  sit  impleta,  vel 
calculo  aliisve  concrementis,  a sanguine  segregatis, 
obstructa.  Orificium  anterius  hujus  fistulae  lana,  filo 
per  canalem  trajecto  munita,  obturandum  earnque 
demissa  fistula  retrahendam  dicit,  ut  urina  effluere 
queat;  vesicam  ulceratam  injectionibus,  per  vesicam 
bubulam  factis,  eluendam  esse,  censet.  Seriori  tem- 
pore in  omnibus  operibus  chirurgicis  catheter  com- 
memorabatur, variaeque  ejus  emendationes,  parlim 

ad  materiem,  partim  ad  formam  et  applicandi  mo- 
dum spectantes , exhibebantur,  Albucasis  primus 
exstitit,  qui  catheteres  aeneos  repudiaret,  argenteos- 
que commendaret.  Ab  Helmont  e cornu  confici 
jussit  catheteres , quibus  autem , inhabilitatis  gratia, 
pauci  utebantur,  Fabricius  ab  Aquapendente  pri- 
mus catheteres  flexiles  e corio  parari  curavit,  qui 
quum  facile  emolliantur,  collabantur  et  tubulo  pri- 
ventur, pari  modo  ac  Helmontiani  rejiciebantur. 
Haec  perspiciens  incommoda,  Flurant  eam  emenda- 
tionem instituit,  ut  catheteres  ex  filis  argenteis  spi- 
ralibus conficeret,  veruntamen  his  quoque  illud  in- 
commodi subest,  quod  facile  distorquentur,  filaque 
argentea  secedunt  et  urethrae  vulnera  efficiunt. 
Theden,  his  experimentis  suffultus,  catheteres  a 
Flurant  commendatos  prosperrime  emendavit,  siqui- 
dem fila  argentea  resina  elastica  obduxit  effectumque 
darnniferum  iis  abstulit.  Praeter  catheteres  Thedenii, 
qui  interdum  exfoliantur  tumque  secedunt,  peculia 
res  catheteres  flexibiles  ab  aurifice  Parisiensi  Ber- 
nard  commendabantur,  quorum  basin  tela  bomby- 
cina, resina  elastica  tam  diu  illita,  donec  justa  fir- 
mitas ac  soliditas  obtineretur,  exhibuit.  Eodem  fere 
tempore  professor  Pickel , Herbipolitanus , operam 
dedit,  ut  catheteres  invenieret,  qui  eidem  responde- 
rent scopo,  sed  multo  minoris  pretii  essent.  Hunc 
ad  finem  cylindros  sericios  quinquagies  — octogies 
vernice  illinivit,  eosque,  si  usui  essent  adaptati,  lae- 
vigavit.  Multi  paulatim  hos  catheteres  conficere  coe- 

perunt,  v.  c.  Ritzel  Herblpoli,  Juch  Altendorfii,  Gd* 
pel  Lipsiae , quorum  alii  magis , alii  minus  aptos 
construxerunt.  Praeterea  catheteres  etiam  ex  ceta- 
ceo  conficiebantur,  qui  post  usum  facile  diffinduntur 
praetereaque  maximi  emuntur.  Recentissima  aetate 
Hammer  catheteres  singularis  modi,  e stanno,  zinco 
et  bismutho  compositos,  laudavit,  qui  flexilitate  pol- 
lent, ut  facili  negotio  ad  quamvis  directionem  agi 
possint,  quam  vero  inter  ipsam  introductionem  saepe 
mutant,  praesertim  si  applicatio  cum  difficultatibus 
quibusdam  juncta  est;  superficies  eorum  crebrius 
flectendo  asperitatem  aliquam  induit,  qua  plane  inu- 
tiles redduntur. 

Quod  catheterum  figuram  attinet,  summa  diffe- 
rentia exstat:  primo  sexus  et  corpus,  quod  iis  indi- 
get, considerandum  venit,  proinde  catheteres  mas- 
culi et  muliebres,  minores  et  majores,  tenuiores  et 
crassiores  dantur,  prout  aetas  et  fortuitae  res  expos- 
tulant. Catheter  masculus  a muliebri  per  longitudi- 
nem, etiamque  flexurae  directionem  discrepat,  siqui- 
dem urethra  virilis  multo  longior  et  sinuosior  est, 
muliebri.  Celsus  novem,  duodecim,  ‘aut  quindecim 
pollicum  longitudinem  commendat,  pluresque  diver- 
sae magnitudinis  in  promptu  esse  debere,  praecipit, 

« 

quod  etiamnum  ad  praecepta  perpetua  numeratur. 
Dessault  longitudinem  decem,  vel  decem  et  dimidii 
pollicum , crassitiem  duarum  tertiaeque  partis  lineae 
proponit.  Curvaturam  Celsus  modo  perexiguam  re- 
quiri asserit,  quam  quidem  formam  Scultetus  reti 

nuit,  eamque  in  tabula  XVII  fg,  7,  operis  sui  depin- 
git. Albucasis , Santerellis  et  Paulus  Aegineta , ut 
videtur,  rectis  catheteribus  utebantur.  Vera  emen- 

datio  formae  chirurgo  Franco- Gallico  Petit  debetur, 
qui  eam  ad  situm  naturalem  urethrae  adaptavit,  pri- 
musque  catlieteres  sigmoidales  obtulit.  Dessault  (loc, 
cit.)  modo  unam  curvaturam  ei  dedit,  a tertia  parte 
anteriori  incipientem  versusque  apicem , tanquam 
segmentum  circuli  pollicum  sex,  porrectam.  Post 
hos  chirurgos  Galli  et  Angli  plures  catheterem  ita 
mutabant,  ut  diversas  ei  curvaturas,  variamque  cras- 
sitiem,  pro  singulari  medendi  scopo,  inderent.  Nec 
minus  dissenserunt,  imo  etiamnum  dissentiunt,  quale 
orificium  catheteris  finis,  vesicae  obversus,  habere 
debeat.  Initio  hic  finis,  tubulo  instructus,  aperturam 
in  apice  habuit,  quum  vero  ostium  hoc  modo  con- 
stitutum saepius  obturari  viderent  muco , partibus 
vesicae  prolapsis,  sanguinis  coagulo,  arenulis  etc» 
urinaeque  effluxum  prohiberi , his  occurrere  studue- 
runt. Paulus  Aegineta  primus  fuit,  qui  apparatum, 
supra  descriptum,  ad  cavendam  vel  tollendam  tubuli 
obturationem , excogitaret.  Similem  apparatum  Ga- 
rengeot  invenit,  ea,  interposita  differentia,  ut  pro  filo 
mucrone  metallico  paulo  longiori  uteretur,  ejusque 
finem  anteriorem  duobus  muniret  orificiis,  per  quae 
plura  filamenta  trajecta,  nodulis  connexa,  et  sebo 
oblita,  aperturam  clauserunt.  Extracto  mucrone,  lo- 
tium defluxit,  protruso  autem  impedimenta,  effluxum 
cohibentia,  submovebantur.  Scultetus  circa  apicem 

clausum  plura  orificia  minora , quibus  urina  possit 
effundi,  institui  jubet.  Petit,  methodum  veterem  se- 
cutus, apicem  catheteris  apertum  finxit,  mucronem  vero 
capitulo  instructum  imposuit,  quo  protruso  orificium 
aperiebatur,  retracto  claudebatur.  Mox  Petit  hujus 
instrumenti  mancam  indolem  intellexit,  mucro,  enim 
in  cathetere  reconditus,  injectiones  in  vesicam  fieri 
vetuit , calculusque , interdum  illapsus , quo  minus 
urina  exiret,  impedivit,  Propterea  post  aliquantum 
temporis  catheteres,  capitulo  olivari  foraminulenlo 
insignes,  commendavit,  sed  ne  haec  quidem  species 
plausum  tulit.  De  la  Chaud  et  Levret,  methodum 
Petiti  priorem  imitantes,  anteriorem  mucronis  finem 
capitulo  muniendum  suaserunt,  quo  canalis  ostium 
claudi  et  patefieri  posset;  utraque  'methodus  id  dif- 
ferentiae habet,  quod  catheteres  De  la  Chaudii  ca- 
pitulo protruso , Levretii  autem  retracto  aperiuntur. 
Optima  apertura  videtur,  quam  Dessjult  excogitavit, 
quippe  qui  apicem  catheteris  claudi,  duasque  ab  eo 
lineas  ostia  elliptica,  tres  lineas  longa,  utrinque  effici 
eaque,  intromittendo  cathetere,  sebo  impleri  jussit, 
ne  membrana  urethrae  interna  iis  sese  inserat;  hoc 
- tamen  plerisque  in  casibus  supervacuum  est,  etenim 
mucro,  totum  adimplens  catheterem,  illud  impedire 
solet. 

Posterior  catheteris  finis  infundibiliformis  excur- 
rit et  vulgo  annulis  utrinque  instructus  est,  ut,  si 
diutius  in  vesica  retineri  debeat,  possit  affigi. 

Canalis  catheterum  tam  solidorum , quam  flexi- 

Ilum  mucrone  clauditur,  quem  intrudere  et  extrahere 
licet,  crassities  ejus  canalis  amplitudini  respondeat 
necesse^est.  Catheteres  argentei  mucronem  argen- 
teum habent,  elastici  autem  ferreum,  siquidem  ar- 
genteus non  semper  figuram  catheteris  intromittendi 
sustinere  valet.  Usus  hujus  mucronis  partim  e dic- 
tis patet,  partim  ad  catheterem  obturandum,  vel  ma- 
teriis alienis , urinae  fluxum  arcentibus , liberandum 
inservit. 

Catheteris  muliebris  eadem  est  crassities  ac  viri- 
lis, apex  vero  angulum  obtusum  exhibere  debet, 
longitudo  sex  septemve  pollicum  est,  respectu  ori- 
ficii eadem  dicenda  sunt,  quae  de  virili  retulimus» 
In  usum  gravidarum  Levret  catheteres  planos  inve- 
nit; Clark  unum  in  altero  reconditum  applicuit. 

/ 

Quum  utraque  species  non  modo  supervacua  sit,  sed 
nonnunquam  damni  aliquid  intulerit,  mentionem 
ejus  obiter  fecisse  sufficiat. 

Catheter  idoneus  optimo  de  argento  sit  confec- 
tus, ne  lotio  allisve  materiis  destruatur,  superficiem 
habeat  bene  laevigatam  et  circuitum  undequaque 
aequabilem.  Praecipue  orificia  vesicae  obversa  bene 
complanata  et  mucro  ejusmodi  sit,  ut  nihil  spatii  in- 
ter orificia  relinquat;  orificium  externum  eam  habeat 
indolem , ut  trombo  claudi  possit.  Catheteres  flexi- 
les non  modo  laevi  polleant  superficie,  sed  etiam  ad 
omnes  partes  flecti  se  patiantur,  quin  frangantur  aut 
exfolientur;  orificia  anteriora  sibi  non  adversa  sint, 
apex  diifringatur , aut  introductione  flectatur.  De 

longitudine,  crassitie  et  curvatura  mihil  certi  propo- 
nere licet,  quod  jam  e superioribus  elucet,  genera- 
tim  tamen  catheter  crassior,  ob  facilius  introductio- 
nis negotium,  tenuiori  praeferendus  est. 


De  cathetere  applicando.  ‘ 

Catheteris  Introductio  operatio  est  gravissima, 
chirurgo  tironi  diligenter  exercenda,  ut  sine  aegro- 
torum 'detrimento  praestari  queat;  saepe  enim  impe- 
dimenta inexpugnabilia  ei  obsistunt.  Chirurgus  igitur 
non  modo  anatomiam  instrumentorum  uriniferorura, 
partiuinque  finitimarum  calleat,  sed  etiam  physiolo- 
giam et  pathologiam  eatenus  sciat,  ut,  quae  impedi- 
menta catheteris  immissioni  obstare  possint,  perspi- 
ciat,  quae  si  submoveri  nequeunt,  ab  operatione  po- 
tius abstineatur,  quam  violentia  aliqua  adhibeatur, 
ne  inflammatio,  viae  praeternaturales,  aut,  haemorr- 
hagiae periculosae  efficiantur.  Applicandi  methodus 
in  viris  duplex  est: 

I.  Tour  sur  le  ventre,  quae  ita  peragitur,  ut 
aegrotus,  vel  parieti  obnixus,  pedibus  insistat,  vel 
supinus  in  lectulo  cubet,  feraoraque  aliquantum  in- 
flexa dispandat.  Chirurgus  ad  sinistrum  latus  consis- 
tat, pollice  et  digito  indice  sinistrae  manus  glan- 
dem, reliquis  digitis  corpus  penis  amplectatur,  par- 
tesque elevatas  paulo  tendat.  Pollice,  indice  et 

medio  digito  manus  dextrae  catheterem  argenteum, 
antea  tepefactum  oleoque  inunctum,  ita  capiat,  ut 
concava  ejus  facies  ventrem  versus  spectet;  apex 
dein  ad  urethrae  orificium  dirigatur  sensimque  im- 
mittatur; dispiciendum  vero  est,  ut  penis  simul  su- 
per catheterem  protrahatur  alterque  alteri  obviam 
veniat.  Apice  ad  symphysin  arcus  ossium  pubis 
protruso,  chirurgus  manum,  qua  ducitur  catheter, 
elevet  et  femoribus  acclinet,  ut  apex  in  vesicam  illa- 
batur, quem  illapsura  esse,  partim  instrumenti  longi- 
tudo, partim  defectus  impedimentorum,  antea  ob- 
viorum, docet.  Tum  penis  cum  cathetere  magis 
inter  femora  demittatur,  vasculum  subjiciatur  et  mu- 
cro retrahatur,  ut  lotium  effluat.  Haec  methodus 
fere  semper  reliquis  est  praeferenda,  quippe  quae 
uno  articulo  absolvitur  ideoque  non  solum  chirurgo  > 
minus  exercitato  facillima,  sed  aegro  etiam  quam 
minimum  infesta  est.  Saepenumero  autem  omnia 
chirurgi  conamina,  catheterem  hoc  modo  immittendi, 
irrita  redduntur,  praesertim  si  abdomen  aegroti  ni- 
mis amplum  est,  quo  in  casu  altera  methodus  tente- 
tur,  nempe : 

2.  Tour  de  maitre;  aeger  eodem  modo,  quo 
antea  diximus,  collocetur,  chirurgus  vero  ad  latus 
dextrum  consistens,  penem  ratione  descripta,  cathe- 
terem autem  ita  prehendat,  ut  concava  pars  inter 
femora  resideat,  convexa  abdomen  versus  spectet, 
si  catheter  urethrae  ostio  admovetur;  quo  facto  pe- 
nis super  apicem  catheteris  ducatur  isque  simul  pro- 

moveatur*  Instrumento  ad  eum  locum  deducto, 
quo  urethra  infra  symphysin  ossium  pubis  exit,  pe- 
' nis  cum  cathetere  ita  vertatur,  ut  uterque  circulum 
dimidium  versus  inguen  lateris  'contrarii  describat  et 
convexa  instrumenti  facies  deorsum,  concava  autem 
. sursum  spectet.  Notandum  vero  est,  apicem  cathe- 
teris centrum  esse,  ex  quo  fiat  versio,  siquidem  illo 
dislocato  saepe  vulnerationes  accidunt,  vel  operatio 
male  cedit.  His  provisis  catheter,  ut  supra  dictum 
est,  demittatur,  ut  in  vesicam  perveniat.  Quodsi 
chirurgus  ne  hac  quidem  methodo  vesicae  cavitatem 
assecutus  est,  ad  catheterem  flexilem  confugiat,  qui 
vel  cum,  vel  sine  mucrone  intrudatur;  priori  in  casu 
mucro  secundum  figuram  catheteris  solidi  magis  mi- 
nusve,  prout  res  postulat,  flectatur  eodemque  modo,  . 
quo  solidus,  immittatur.  Si  magna  impedimenta  ob- 
stant, mucro  unum  circiter  pollicem  retrahatur,  ut 
aprici  major  flexitas  impertiatur,  ejusque  transitus  per 
locum  coarctatum,  vel  curvatum  sublevetur.  Altero 
in  casu  haec  agendi  ratio  laudatur:  submoto  mu- 
crone catheter  illinatur,  penis,  ut  supra  descripsimus, 
manu  finistra,  catheter  autem  pollicem  unum  post 
apicem  manu  dextra  prehendatur,  factisque  rotationi- 
bus circa  axem,  digitis  tenus  in  urethram  adigatur, 
quo  facto , digitis  pollicem  retractis , altera  pars  in- 
trudaturj  haec  continuentur,  donec  instrumentum  in 
vesicam  pervenerit.  Hac  applicationis  methodo  uten- 
tes, digitum  in  intestinum  rectum  inserant  necesse 
est,  quo  catheteris  apex  in  vesicam  ducatur.  His 


frustra  lentatis , obstacula  investigentur  et  submo- 
veantur, quod  si  fieri  non  potest,  operatione  absti- 
nere aliaque  auxilia  experiri  satius  est,  quam  violen- 
tia uti.  Impedimenta,  catheteris  introductioni  obvia, 
sunt : 

1.  Nimis  matura  instrumenti  submissio,  quo  fit 
ut  apex  arcui  pubis  illidatur.  Hoc  in  casu  obstacu- 
lum durum  sentitur,  eo  superandum,  quod  catheter 
retrahatur  et  altius  ingeratur,  priusquam  demittatur. 

2.  Apex  catheteris  facile  plicae  partis  membra- 
naceae urethrae  illiditur,  vel  posteriori  parti  obniti- 
tur, si  flexura  justo  minor  est,  Quod  si  fit,  catheter 
retrahatur  mutataque  directione  introducatur,  vel 
apex  ejus  magis  flectatur.  Arduis  in  exemplis  digi- 
tus index  rnanus  sinistrae  intestino  recto  insertus, 
de  perversa  catheteris  directione  nobis  persuadet 
eamqite  corrigere  valet. 

3.  Tumor  glandulae  prostatae  vel  totius,  vel 
cujusdara  partis , quo  urethrae  directio  permutatur. 
Hoc  in  casu  summa  opus  est  providentia,  ne  via 
nova  efficiatur;  catheter  apicis  longi  administretur, 
cujus  directio  iteratis  vicibus  mutetur.  Praeter  cor- 
pus hujus  glandtilae  saepe  exilior  ejus  portio,  post 
urethrae  initium  sita,  intumescit  et  valvulae  instar 
e vesica  prominet,  quo  ejus  ostium  obturatur  situs- 
que  mutatur,  praesertim  si  calculus  post  eam  locatus 
est.  (Hunter  loco  cit.  pag,  288.)  Praeter  catheteres 
apice  curviori  instructos  hoc  in  casa  tenuiores,  ve! 
flexiles  administrandi  sunt. 


4.  Corpora  aliena,  vel  e vesica,  vel  foris  in 
urethram  illapsa,  adminiculis  chirurgicis  aliis  submo> 
venda  sunt* 

5.  Carunculae,  Sut  stricturae  urethrae;  his  in 
casibus  catheter  per  anteriorem  partem  urethrae  fa- 
cile demittitur,  simulatque  vero  ad  vitii  sedem  per- 
venit, subito  haesitat  J Franco- Galli  v.  c.  JBoyer, 
Roux  aliique  cathetere  argenteo  conico  utuntur,  qui 
leviter  tantum  incurvatus  aut  rectus,  fere  acuminatus 
excurrit.  Vi  pedetentim  adaucta,  nonnunquam  in- 
troductio hac  ratione  perficitur;  eundem  agendi  mo- 
dum Hunter  difficilioribus  in  exemplis  feliciter  est 
secutus,  attamen  non  ubique  ei  locus  est. 

6.  Viae  abnormes  urethrae , aut  colli  vesicae, 
quarum  ostiis  catheteris  apex  facile  inseritur,  quae 

, si  adsunt  introductione  cautissima  opus  est,  ita  ut 
apex  contrarium  latus  spectet  sociusque  digito  in  anum 
demisso  intrumenti  apicem  dirigat. 

7*  Constrictiones  urethrae  spasmodicae,  intro- 
ductione catheteris  ob  nimiam  partium  illarum  sen- 
sjbilitatem  producta.  Haec  contrastimulis  v.  gr.  fric- 
tione perinaei,  pediluviis,  demissione  penis  in  aquam 
frigidam  etc.  coercenda  est,  praesertim  post  primum 
catheterem  introducendi  periculum  aliquamdiu  ex- 
spectari oportet,  priusquam  experimentum  repetatur. 
Sexus  sequior  pauciora  impedimenta,  quam  potior, 
catheteris  immissoni  objicit , quia  urethra  brevior 
rectiorque  est.  Optima  applicandi  methodus  haec 
est:  aegra  resupino  corpore  margini  lectuli,  vel 

mensae  insidens , pedesque  subselliis  imponens , fe- 
mora aliquantum  inflexa  expandat,  chirurgus  inter 
utrumque  femur  sellae  insideat  et,  quantum  licet, 
denudationem  partium  genitalium  vitet,  ne  pudorem 
offendat;  digitum  indicem  manus  sinistrae  inter  labia 
minora  in  vaginam  inserat,  donec  circuitum  papilla- 
rem urethrae,  post  clitoridem  locatum,  sentiat.  Dex- 
tra manu  catheterem  ita  prehendat,  ut  apex  antro r- 
sum  et  sursum  spectet,  dein  instrumentum  super  di- 

I 

gito  indice  in  vesicam  intrudatur.  Quibus  factis  re- 
sistentia cedit  lotiumque  defluit,  simulae  mucro  e 
canali  retrahitur. 

Interdum  urina  non  statim  mittitur,  vel  ejus 
fluxus  subito  intercipitur;  quod  si  est,  vel  instru- 
mentum non  satis  alte  demissum,  vel  foramina,  circa 
catheteris  apicem  locata,  muco,  sangine,  pure  aliisve 
obstructa  sunt.  Priori  in  casu,  suasore  Huntero, 
manubrium  magis  deprimatur,  ut  apex  vesicae  fun- 
dum assequatur;  in  altero  orificia  ingesto  mucrone, 
injectione  aquae  tepidae  ope  siphunculi,’  cum  cathe- 
tere commercium  habentis,  aperiantur.  Hunc  ad 
scopum  medicus  Italus  Cellai  proprium  Invenit  in- 
strumentum, a Brunningshausen  postea  emendatum, 
cujus  ope  non  solum  materiae  in  vesicam  injici,  ve- 
rum etiam  urina  accumulata  tanquam  antlia  adspi- 
rante  evacuari  postest. 

Dotio  vel  omni,  vel  parte  ejus  subtracta,  instru- 
mentum eadem  directione,  qua  ingestum  est,  reci- 
piatur,  quo  facto  operatio  finita  est.  Sin  vero  diu 


turnior  catheteris  retentio  in  veslc:;i  variis  causis, 
expl.  gr.  vulneribus,  summoque  debilitatis  gradu  re- 
' quiritur,  flexiles  praeferantur  solidis,  illi  enim  minus 
premunt,  inflammationes  et  exulcerationes  rarius  exci' 
tant  corpusque  moveri  patiuntur,  quod  solidi  vetant. 

Ut  catheter  in  vesica  retineatur,  varia  muni- 
menta commendata  sunt,  sine  quibus  facile  elabitur, 
Uessault  cadieterem  eo  usque  demittendum  censuit, 
ut  ostia  ejus  supra  vesicae  collum  porrigerentur, 
dein  finis  exterior  instrumenti  filorum  xylinorum 
ope,  vel  glandi,  vel  toti  peni  affigeretur.  Ab  hac 
methodo  autem  abstinendum  est,  siquidem  fila  laxius 
imposita  facile  delabuntur  scopoque  praefixo  repug- 
nant, strictiora  vero  pressionem,  dolorem  atque  in- 
flammationem excitare  valent.  Ilunter  zonula  utitur, 
ad  instar  suspensorii,  quae  ventri  ita  circumdatur, 
ut  posteriori  ejus  parti  duo  lora  femoralia  adnectan- 
tur  antrorsumque  ad  utrumque  scroti  latus  deducta, 
anteriori  parti  zonulae,  more  suspensorii,  affigantur. 
Utrumque  lorum  circa  penis  radicem  annulis  exor- 
natur, quibus  fila,  ab  annulis  catheteris  procedentia, 
'alligantur.  Richter  catheterem  ope  involucri,  toti 
peni  superinducti,  retineri  idque  involucrum  loro, 
circa  ventrem  aegroti  collocato,  adnecli  jubet;  quae 
methodus  catheterem  figendi  reliquis  praeferenda  est, 
licet  non  ab  omni  parte  perfecta  possit  vocari.  Re- 
tentione catheteris  provisa,  orificium  externum  trombo, 
e subere  confecto,  claudatur  horisque  ternis  vel  qua- 
ternis aperiatur,  ut  urina  vase  excipiatur,  quo  facto 

ostium 

ostium  denuo  obturetur.  Melius  hoc  est,  quam  si 
urina  continuo  per  orificium  apertum  exstillet,  (uira- 
que  methodus  tamen  veterioris  et  recentioris  aevi 
chirurgis  modo  laudatur,  modo  vituperatur)  quod 
haec  ar^menta  confirmant: 

1)  stragula  et  lintea  aegroti  nqn  inquinantur  et 
foetor  urinae,  semper  defluentis,  vitatur; 

2)  Parietes  vesicae  minus  appropinquantur  ca- 
theteri ideoque  nec  premuntur,  nec  disten- 
duntur ; 

3)  Fibrae  musculares  minus  possunt  contrahi  et 
neque  stricturis  vesicae  ansam  praebere,  ne- 
que efficere  queunt,  ut  nulla  demum  urina 
effundatur,  quod  contraria  methodo  evenit; 

I 

4)  mucus  aliaque  concrementa  nort  tam  facile 
adhaerescunt  catheteri,  quippe  quae  urinae 
dejectione  validiori  abluuntur; 

5)  expansio  et  relaxatio  alterna  optime  ad  vesi- 
cae naturam  et  functionem  respondet,  siqui- 

, dem  motu  blandiori  tonus  hujusce  visceri» 
amissus  facillime  recuperatur. 

Senis  vel  octonis  diebus,  interdum  maturius,  ca- 
theter eximendus  est,  ut  mucus  aliaque  inquinamenta 
detergantur  et  incrustatio  vitetur,  quae  retractionem 
ejus  difficillimam  reddere  solet.  Denique  id  viden- 
dum est,  ut  aeger,  catlieterem  in  vesica  retentum 
gerens,  quotidie  alvum  dejiciat,  quod  si  non  fit, 
enematibus  ei  subveniendum  est.  Inter  alvi  dejec- 
tionem maxime  circumspici  oportet,  ne  catheter  re- 

tentus,  sl  solitiusf  est,  sedili  illidatur.  His  rite  admi« 
nistratis,  catheter  sine  damno  plures  per  dies,  imo 
hebdomades,  in  vesica  remanere  potest,  quin  adeo 
' Bell  exempli  mentionem  facit,  in  quo  instrumentum 
sine  omnibus  detrimentis  per  quinque  mehses  in 
vesica  haesit,  quod  vero  contingere  tantum  solet,  si 
aeger  summae  quieti  indulget,  vel  perexigua  incita- 
bilitate  pollet,  v.  c.  senes,  Utplurimum  autem  ca- 
theter retentus  majora  aut  leviora  pressionis,  vel  ir- 
ritationis symptomata  profert,  quae  maturiorem  aut 
seriorem  extractionem  ejus  flagitant,  curamque  natu*> 
rae  consentaneam  reposcunt.  Horum  symptomatum 
gravissima  sunt:  erectiones  penis  continuae  atque 
dolorificae,  tendor  tumorque  testiculorum,  inflamma- 
tio et  suppuratio  urethrae , aut  vesicae , generatio 
arenularum,  vel  calculorum. 

Haemorrhagiae  urethrae  plerumque  inhabilem 
catheteris  introductionem  sequuntur  exiguique  mo- 
menti sunt,  si  partes  n£que  gravius  laesae > neque 
varicibus  obsessae  sunt ; omnibus  his  contrariis, 
multum  damni,  imo  periculi  inferre  queunt.  Uno 
alterove  horum  symptomatum  apparente,  instrumen- 
tum protinus  recipiendum,  nec  prius  inserendum  est, 
quam  illa  plane  sint  sublata,  vel  necessitas  novam 
urinae  emissionem  exigat. 


Indicationes  catheteris  usum  repos- 
centes. 

Descriptis  methodis,  quibus  catheter  in  vesicam 
inseritur,  expositisque  cautelis , quas  chirurghm  con- 
siderare  oportet,  morbos  varios  utriusque  sexus  tra- 
dam, qui  catheteris  usum  requirunt.  Huc  referuntur ; 

l)  Paralysis  vesicae  Ipsius,  diminuta  musculorum 
vi  eflecta,  qua  facultas  ei  subducitur,  in  urethram 
urinamque  accumulatam  ita  agendi,  ut  haec  elf unda- 
tur. Huic  sequentes  causae  subesse  possunt: 

a)  Senectus ; hoc  in  casu  malum  pedetentim  a 
torpore  universali  nascitur,  qui  plerumque  hanc  par- 
tium dictarum  labem  inducit.  Vesica  quidem  initio 
contrahitur,  sed  fibrae  musculares  non  sat  energiae 
habent,  ad  antagonismum  musculi  sphincteris  supe- 
randum, ita  ut  mictus  non  nisi  contentione  majori 
musculorum  abdominalium  eveniat;  paulatim  haec 
quoque  labefactatur,  demumque  extinguitur.  Lotium, 
decrescente  virium  modo,  non  plane  evacuatur  pri- 
mamque  retentioni  ansarn  praebet;  paulatim  ejus  co- 
' pia  augetur  tunicasque  vesicae  adeo  saepe  extendit, 
ut  vesica  satis  alte  in  ventris  cavitatem  intrudatur. 
His  in  exemplis  catheterismus  ultimiim  medici  est 
relugium,  siquidem  vitii  insanabilitas  plerumque  per 
reliquam  vitam  hanc  operationem  desiderat.  Instru- 
mentum aliquoties  per  diem  intromittendum  est, 
quumvero  chirurgtis  non  seinper  aegro  possit  adesse, 
hunc  ipsum  erudiri  oportet,  quomodo  instrumento 

utatur.  Aegrotus,  dexteritatem  aliquam  nactus,  flexi- 
lem adhibeat  catheterem,  quippe  qui  minus  quam 
solidus  laesionem  facit.  Nullis  adversantibus  impe- 
dimentis, applicatio  facilis  est;  catlieter  crassior  sit, 
etenim  experientia  docet,  hunc  facilius  introduci, 
quum  senectus  urethram  relaxet. 

b')  Excessus  in  Venere;  haec  urinae  retentio 
juniores,  laxo  corporis  habitu  instructos,  corripit,  qui 
onaniae  multum  indulserunt,  vel  gonorrhoea  aliisque 
genitalium  morbis  saepe  laboraverunt.  Symptomata 
fere  eadem  ac  in  senibus  sunt,  ideoque  catheteris 
applicationem  expostulant,  attamen  sanatio  multo  fa- 
cilius contingit,  quam-obrem  non  solius  catheteris 
usui  acquiescendum  est.  His  in  casibus  catheter  in 
vesica  commode  relinquitur,  ut  tanquam  irritamen- 
tum vesicae  atoniam  tollat;  nuiiquam  vero  usus  ejus 
diutius  continuandus  est,  simulatque  enim  mingendi 
cupiditas  accedit,  instrumentum  retrahatur,  ut  fibrae 
musculares  conamini  se  contrahendi  satisfacere  queant, 
: c)  Morbi  acuti  v.  g.  dysenteria,  febris  nervosa, 

aliique  haud  raro  vesicae  atoniam  et  urinae  reten- 
tionem relinqunt,  quibus  in  casibus  catheter  cum  re- 
mediis tonicis  adhibendus  est,  ne  lotium  accumula- 
tum morbos  resuscitet  et  gravissima  symptomata, 
imo  vitae  periculum  inducat. 

d)  Laesiones  partium  finitimarum , praesertim 
luxationes  vertebrarum  lumbarium  etc.;  his  vitiis 
plerumque  involuntaria  urinae  excretio  succedit,  at- 
tamen Heu^eriqann,  Dessault  aliique  exempla  con- 


traria  enarrant.  Prognosis  et  medela  hujus  urinae 
retentionis  a gradu  et  indole  laesionis  potissimum 
pendet,  catheteris  usus  vero  requiritur,  quamdiu  pa- 
ralysis perstat  lotiumque  sponte  non  effluit» 

e)  Retentio,  urinae  e mictu  neglecto,  quod  vi- 
tium homines  nimis  pudibundi  vel  ignavi  commit- 
tere solent,  cujus  rei  exempla  Ambrosius  Pare,  Fa- 
bricius Hildamis  variique  recentiores  enarraverunt* 
Hoc  in  casu  catheter,  vesicae  immissus,  tam  diu  re- 
tineatur, donec  fibrarum  facultas  se  contrahendi  re- 
dierit.  Praeter  usum  remediorum  tonicorum  in- 
-ternum  injectiones  eorundem  medicaminum  ope  in- 
strumenti Cellai,  vel  siphunculi,  per  catheterem  lau- 
dantur, ‘ 

2)  Morbi  paralysi  contrarii,  nempe  vesicae  con- 

^strictiones , quibus  ejus  volunjen  adeo  imminuitur, 

\ 

ut  ne  minimam  quidem  urinae  copiam  suscipiat  ae- 
groque  perpetuam  mingendi  cupiditatem  summosque 
dolores  excitet.  His  in  exemplis  catheter,  circum- 
specte adhibitus  et  retentus,  curam  radicalem  praes- 
tare valet  (v.  Winter  in  Graefe’s  Journal  sp.) 

3)  Spasmus  et  actio  irregularis  vesicae  urethrae- 
que, cujus  causae  utpluriraum  collo  vesicae  insident, 
creberrime  vitia  illa  alios  morbos,  v.  c.  gonorrhoeam, 
excipiunt,  vel  iis  superv^eniunt , uti  affectionibus  in- 
testini recti,  hysterismo,  helminthiasi  ete»  haud  raro 
tamen  idiopathica  sunt  nullumque  cum  aliis  morbis 
commercium  alunt;  praesertim  homines  magna  sen- 
sibilitate  sonspicuos  post  aestum;  refrigerium,  abu*- 

?um  potuum  irritandum  etc,  adoriuntur.  Haec  uri- 
nae retentio,  interdum  dolorlficentissima,  id  proprii 
habet,  quod  per  vices  disparet  ac  revertit;  inflam- 
mationis symptomata  nunquam  inter  initia  observan- 
tur , postea  vero  accedere  possunt.  Ad  medelam 
praeprimis  remedia  antispasmodica  respondent,  ita 
ut  causae  simul  respiciantur,  quodsi,  illis  applicatis, 
urina  non  redditur,  catheterismo  opus  est,  quum 
vero  hoc  illove  loco  impedimenta  offerri  soleant, 
instrumentum  tenue  maxima  cum  providentia  intro- 
duci oportet.  Quo  demisso , Hessault  et  Bell  testi- 
bus, injectiones  decoctorum  blandorum  saluberrimae 
sunt;  catheter  nunc^uam  in  vesica  relinquendus  est, 
ne  irritatio  et  opportunitas  ad  spasmos  augeantur. 

4)  Inflammatio  vesicae,  praesertim  fundi  ejus 
partiumque  conterminarum.  Priusquam  catheter  ap- 
plicetur, syrnpitomata  gravissima  remediis  antiphlo- 
gisticis  compescenda,  lotioque  nihilominus  retento,  in- 
strumentum inserendum  est.  Omnibus  rite  pensita- 
tis, quae  hoc  auxilii  genus  expostulant,  catheter 

N 

quamprimum  administretur,  ne  urina  diutius  retenta, 
vesicam  expandendo  et  irritando,  inflammationem 
alat  augeatque.  Huic  etiam  scopo  instrumentum  te- 
nue convenit,  cujus  modo  apex  in  vesicam  descen- 
dat, ne  parietes  ejus  lacessantur.  Potio  post  cathe- 
teris demissionem  aliquamdiu  effuso,  plerumque  do- 
lores subito  exasperantur,  quapropter  non  omnis 
urina  una  vice  evacuanda,  sed  ostium  instrumenti 
per  breve  tempus  obturandum , dein  recludendum 


est,  donec  lotium  defluxerit.  Catheter  nunquam  re- 
tinendus, sed  quoties  urina  collecta  est,  denuo  inse- 
rendus, Inflammatione  vehementiore  adeoque  dif- 
fusa, ut  glandula  prostata  et  urethra  correptae  sint, 
vel  si  istae  partes  sedem  ejus  continent,  a cathete- 
rismo  plane  abstinendum  et  punctio  vesicae  praefe- 
renda est. 

5)  Vulnera  ulcerave  vesicae  aut  urethrae  itidem 
catheteris  admiuistrationem  flagitant,  si  lotium  per 
ostia  praeternaturalia  effunditur.  Insignes  quidem 
diirurgi,  ut  Bell  et  Hunter,  usum  ejus  his  in  exem- 
plis non  modo  supervacuum,  sed  etiam  noxium  dic- 
titarunt, veruntamen  diffitendum  non  est,  catheterem 
ostia  praeternaturalia  ab  urinae  acore  tueri,  eorum- 
que  immunditiei,  callo  et  cet.  occurrere.  Maxime 
vero  prodest  catheter  flexilis  semperque  apertus,  in 
vesica  retentus,  inp rimis  si  vulnera  vesicae  introrsum 
hiant,  ut  lotium  omni  tempore  reddatur. 

G)  Impedimenta  mechanica,  urethrae  orificium 
obstruentia,  v.  c.  sanguis  coagulatus,  mucus,  pus, 
calculi,  corpora  aliena,  foris  illapsa,  prominentia  me- 
diae partis  prostatae,  vesicae  ostium  concludens  ete. 
Omnibus  his  in  -exemplis  catheter  toties  inseratvir 
necesse  est,  quoties  nova  impedimenta  mictui  ob- 
sistunt. 

7)  Prostatae  tumor,  cujus  causae  quum  diver- 
sissimae sint,  saepe  catheteris  introductionem  vel 
praegravant,  vel  plane  prohibent.  Nonnunquam  in- 
strumenti hujus  immissio  tantum  contingit,  adhibito 


antea  cereolo,  v.  gr.  si  glandulae  degenerationes  ure- 
thram coarctarunt.  Num  in  hujusmodi  exemplis  ca- 
theter relinquendus,  an  per  vices  inserendus  sit, 
partim  e morbi  indole , partirn  e faciliori  aut  diffici- 

1 

liori  introductionis  opere  metiendum  est,  quibus 
etiam  catheteris  forma  respondere  debet. 

8)  Varices  vesicae  aut  urethrae,  qui  cum  hae- 
morrhoidalibus  moliminibus  plerumque  juncti,  urinae 
fluxum  impediunt.  His  in  casibus  chirurgus,  cathe- 
terem immissurus,  multa  providentia  utatur,  necesse 
est,  ne  laesiones,  haemorrhagiarum  vehementium 
causae,  eveniant;  idcirco  catheterem  eligat,  tenuio- 
rem atque  flexilem  eumque  cautius  circa  axem  ver- 
sando intrudat.  Aliis  non  obstantibus,  relinquere 
instrumentum'  licet  in  vesica,  qpippe  quod,  pressio- 
nem exercendo,  insimul  medelae  favet.  His  porro 
adjunguntur  relaxationes  urethrae,  rarefactio  tunicae 
ejus  intimae  atque  lacunarum,  polypi  etc.  quae  om- 
nia, si  lotii  efituxum  arcent,  catheteris  applicatio- 
nem efflagitant, 

9)  Stricturae  urethrae,  plerumpue  carunculis  In 
ductae,  potissimum  circa  bulbum  ureflirae  reperiun- " 
tur  attamen  alias  quoque  regiones  obsident.  Hoc 
vitium  lente  oboriens,  urinae  retentionem  eo  efficit, 
quod  raro  omne  lotium  evacuatur,  quum  mictus 
aegroto  dolores  excitet  multumque  temporis  requirat. 
Urina  paulatim  accumulata,  vesica  et  urethrae  locus 
post  stricturam  positus  ita  expanditur,  ut  lotium  non- 

rrisi  catheteris  ope  dejici  queat.  Itidem  post  strictu- 
ram calculus , sanguinis  coagulum , aliavc  subsistere 
possunt,  quae  viam  urinae  penitus  praecludunt  ca- 
theterisque applicationem  inevitabilem  reddunt.  Ut 
hisce  vitiis  medeamur,  utplurimum  cereolis  et  medi- 
caminibus utimur;  praeterea  vero  cathetere  opus  est, 
qui , cum  pressione  stricturas  coerceat  mictumque 
sublevet,  non  raro  illis  praeferri  meretur.  Catheter 
conicus  nonnisi  torpidis  aegrotis  prodesse  solet,  ere- 
thicis  enim  facillime  spasmos  et  inflammationes  ex, 
citat,  quae  curantis  consilium  vel  mutant,  vel  cona- 
mina omnia  irrita  reddunt.  Maxime  catheteres  elas- 
tici conveniunt,  (quamvis  solidi  facilius  inseruntur) 
quorum  primo  tenuiores , paulatim  vero  crassiores 
in  usum  vocandi  sunt.  Quandoque  catheteris  intro- 
ductio stricturae  eximiae  vel  plurium  causa  major 
est  arte  chirurgi,  viarum  dilatatio  autem  cereolorum 
ope  vel  plurimum  temporis  , requirit,  vel  ne  colitin- 
gere  quidem  solet.  Rebus  ita  constitutis,  punctio 
vesicae  urinariae  unicum  aegri  conservandi  praesi- 
dium est,  quo  administrato  canalis  vulneri  imponen- 
dus est,  ut  lotium  effluat.  In  horum  aegrotorum 
usum  Doctor  JBorner  (v,  Siebold’s  chiron)  cathete- 
rem argenteum  singularem,  mucrone  instructum,  cu- 
jus apici  lanceola  duas  lineas  longa  affixa  sit,  quae 
; per  rimam  catheteris  transversam  protrudi  et  retrahi 
queat,  commendavit;  catheterem  ita  armatum,  retracto 
n mucrone,  in  urethram  usque  ad  stricturam  demitten- 
i dum,  protrusoque  mucrone,  viam  patefaciendam  esse 


ciiclt,  quo  facto  lanceolam  retrahi  catheteremque  in 
vesicam  inseri  oporteat. 

10)  Scirrhus  et  cancer  vesicae,  vel  urethrae, 
adrainistrationem  catheteris,  si  ea  opus  est,  quam 
cautissimam  desiderant.  Optimum  igitur  est,  cathe- 
terem tenuem  elasticumque  circa  axem  versando  de- 
mitti. 

11)  Pressio,  quam  partes  fmidmae  ad  orificium 
vesicae  ita  exserunt,  ut  urinae  profluvium  praepedia- 
tur, Huc  prolapsus  ani,  uteri  et  vaginae,  tumores 
cystici  prope  siti,  stercora  in  intestino  recto  accumu- 
lata, scirrhus  et  carcinoma  ejus,  graviditas  et  prolap- 
sus vesicae  ipsius,  pertinent.  In  plerisque  horum 

, exemplorum  proximum  est,  ut  obstacula  submovean- 
tur, quae  urinae  fluxum  arcent,  v.  gr.  partes  prolaji- 
sae  reponantur,  stercora  per  anum  eliminentur,  qui- 
bus factis  lotium  sponte  effundi  solet;  quod  si  non 
contingit,  aut  Impedimenta  submoveri  nequeunt,  ca- 
theter immittatur  interque  administrationem  aegro 
talis  situs  concilietur,  ut  tumores  quam  minimum 
urethram  comprimant. 

12)  In  enuresi,  cathetere  immisso,  retentio  tem- 
poraria urinae  in  vesica  efficitur,  ut  musculi  sphinc- 
teres ad  contractionem  sollicitentur  et  immunditiei, 
excoriationibus,  aut  ulcerationibus,  quibus  perpetua 
urinae  destillatio  ansam  praebere  potest,  occurratur. 

13)  Medicamenta  instrumento  Cellai,  vel  si- 
phunculo, vesicae  ingeruntur.  • Jam  supra  hujus  me- 
thodi mentio  facta  est,  praesertim  vero  contra  lithia- 


sin  'et  exulcerationes  vesicae  injectiones  dommen. 
dantur.  ' 

l4)  Corpora  aliena,  in  vesica  recondita,  cathe- 
teris ope  explorantur,  v,  c.  calculus,  nura  adsit, 
quam  habeat  figuram,  sedem  etc.  In  exemplis  no- 
vissime memoratis  semper  solido  cathetere  est  utendum. 

Curriculum  vitae. 


-Anno  millesimo  septingentesimo  nonagesimo  sexto,  die 
vigesimo  octavo  mensis  Julii,  Ego,  Ludovicus  Siegfri- 
dus  Fridericus  Goebel  Pritzwalkii,  Prignitiae  oppido^ 
patre  Joanne  Siegfrido  Goebel,  medico,  matre  Char- 
lotte,  e gente  Abel,  praematura  morte  extinctis,  natus 
sum.  Prima  litterarum  rudimenta  in  scbola  urbana, 
quae  tum  temporis  duce  Eruditissimo  LItzmann  flore- 
bat, accepi.  Defunctis  parentibus  avunculus  Lehnerdt, 
medicus  Wilsnacensis,  me  recepit  et  arte  medica  uni- 
versa et  pharmaceutica  erudivit.  Bello  secundo  contra 
Franco-Gallos  exorto,  in  legione  pedestri  munere  chi- 
rurgi militaris  functus  sum;  pace  restituta  ad  littera- 
rum studium  me  accinxi  et  in  academiam  militarem, 
quae  illo  tempore  duce  111.  Dr.  Goerche  florebat, 
mense  Februario  A.  MDCCCXVI,  receptus,  praelec- 
tiones Beat.  Klesewetter  de  logice,  de  moribus  et  ma- 
thesi ; Illustr.  Linh  de  botanice,  historia  naturali,  de 
venenis  et  antidotis;  Celeb.  Turte  de  physice,  chemia 
et  pharmacia  audivi.  Anatomiam  universam  et  sen- 
suum instrumentorum  Illustr.  Kudolphi,  splanchnolo- 


giam,  osteologiam  et  syndesmologiam  Illustr.  Knape, 
artem  cadavera  rite  secandi  111.  Rudolphi  et  Knape, 
Physiologiam  et  materiam  medicam  Cei.  Osann,  pa- 
'4hologlam,  semioticen,  therapiam  generalem  et  specia- 
lem Cei.  Fr.  Hufeland,  materiam  medicam  Gener, 
de  Koenen,  therapiam  specialem  Beat.  Formey  me  do- 
cuerunt. Chirurgia  generali,  ahiurgia,  morLorum  os- 
sium mechanicorum  et  dynamicorum  cura  111.  Graefe, 
chirurgia,  morhorum  ossium  mechanicorum  medela  et 
arte  obstetricia  Cei.  Kluge,  anthropologla  forensi  et 
formulas  medicas  conscribendi  arte  111.  Knape,  Aholo- 
gia  Beat.  Mursinna  me  instituerunt.  Exercitationibus 
clinicis  Illustr.  Horn,  Illustr.  Rust  et  Illustr.  Neumann 
ducibus  interfui.  Triennio  elapso,  ad  caritatis  noso- 
comium me  contuli  ihique  per  biennium  et  quod  ex- 
currit circa  aegrotorum  lectulos  versatus , iterum  chi- 
rurgus legioni  praetorianae  secundae  adscriptus  sum. 
Tentamine  et  examine  rigoroso  rite  superatis,  disser- 
tationem inauguralem  conscripsi,. qua  publice  defensa, 
fore  spero,  ut  summi  in  medicina  utraque  honores 
per  Decanum  summe  Spectabilem  in  me  conferantur. 


Theses  defendendae. 


I. 

Oalor  animalis  non  uni  fonti  originem  debet. 

n. 

Non  unicuique  medicamini  aliud  subrogari  potest 

m. 

Abortiva  exisLunt, 

IV. 

Non  omnes  morbi  fictitii  dignosci  possunt. 

V. 

Catheteris  applicatio  plurimis  in  casibus  punc 
tioni  vesicae  est  praeferenda. 


